ᱢᱚᱞᱞᱟᱨᱯᱩᱨ

ᱢᱚᱞᱞᱟᱨᱯᱩᱨ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜ ᱢᱩᱭᱩᱨᱮᱥᱥᱚᱨ ᱑ ᱟᱱᱟᱜ ᱥᱤᱰᱤ ᱵᱚᱞᱚᱠ ᱨᱮ ᱢᱮᱱᱟᱜ ᱢᱤᱫᱴᱟᱝ ᱦᱚᱲ ᱞᱮᱠᱷᱟ ᱥᱟᱦᱟᱨ ᱠᱟᱱᱟ᱾

ᱧᱩᱛᱩᱢ
ᱢᱟᱞᱞᱟᱨᱯᱩᱨ ᱧᱩᱛᱩᱢ ᱫᱚ ᱢᱟᱞᱞᱟ ᱨᱟᱡᱟ ᱠᱚᱣᱟᱜ ᱧᱩᱛᱩᱢ ᱠᱷᱚᱱ ᱦᱮᱡ ᱟᱠᱟᱱᱟ᱾ ᱦᱩᱭ ᱫᱟᱲᱮᱭᱟᱜᱼᱟ, ᱱᱚᱣᱟ ᱫᱚ ᱢᱟᱨᱟᱝ ᱢᱟᱞᱟ ᱨᱟᱡᱟ ᱵᱤᱨ ᱦᱮᱢᱵᱤᱨ ᱥᱟᱞᱟᱜ ᱡᱚᱲᱟᱣ ᱢᱮᱱᱟᱜᱼᱟ᱾

ᱚᱛᱱᱚᱜ
ᱴᱷᱟᱶ
ᱢᱚᱞᱞᱟᱨᱯᱩᱨ ᱥᱚᱦᱚᱨ ᱫᱚ ᱯᱩᱱᱭᱟ ᱟᱹᱛᱩ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱟᱢᱵᱟ, ᱯᱷᱚᱛᱮᱯᱩᱨ, ᱵᱟᱦᱤᱱᱟ ᱟᱨ ᱢᱚᱞᱞᱟᱨᱯᱩᱨ᱾

ᱢᱤᱫ ᱠᱚᱭᱚᱜᱽ ᱨᱮ ᱱᱟᱜᱟᱢ

ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱞᱞᱟᱨᱯᱩᱨ ᱨᱮ ᱖,᱔᱗᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱓,᱓᱑᱐ (᱕᱑%) ᱠᱚᱲᱟ ᱟᱨ ᱓,᱑᱖᱑ (᱔᱙%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱗᱓᱕ ᱠᱟᱱᱟ᱾ ᱢᱚᱞᱞᱟᱨᱯᱩᱨ ᱨᱮ ᱚᱞᱚᱜ ᱯᱟᱲᱦᱟᱣ ᱦᱚᱲ ᱠᱚᱣᱟᱜ ᱜᱩᱴ ᱮᱞ ᱔,᱕᱘᱔ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲᱟᱜ ᱗᱙.᱙᱒%) ᱛᱟᱦᱮᱸ ᱠᱟᱱᱟ᱾

ᱥᱟᱜᱟᱲᱚᱢ
ᱯᱟᱱᱚᱜᱚᱨ ᱢᱳᱨᱜᱽᱨᱟᱢ ᱦᱟᱭᱣᱮ ᱥᱚᱦᱚᱨ ᱛᱟᱞᱟ ᱛᱮ ᱪᱟᱞᱟᱜ ᱠᱷᱟᱹᱛᱤᱨ ᱥᱚᱲᱚᱠ ᱰᱟᱦᱟᱨ ᱥᱟᱶᱛᱮ ᱨᱮᱞᱣᱮ ᱰᱟᱦᱟᱨ ᱦᱚᱸ ᱱᱟᱯᱟᱭ ᱛᱮ ᱯᱟᱥᱱᱟᱣ ᱟᱠᱟᱱᱟ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱑᱔ (ᱢᱟᱨᱮ ᱮᱞ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱖᱐) ᱫᱚ ᱢᱚᱞᱞᱟᱨᱯᱩᱨ ᱠᱷᱚᱱ ᱜᱚᱱᱯᱩᱨ, ᱫᱮᱣᱪᱟ ᱦᱚᱛᱮᱛᱮ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱥᱩᱣᱲᱤ ᱛᱮ ᱪᱟᱞᱟᱜ ᱠᱟᱱᱟ᱾

ᱥᱤᱠᱷᱱᱟᱹᱛ
ᱢᱚᱞᱞᱟᱨᱯᱩᱨ ᱦᱟᱭ ᱥᱠᱩᱞ, ᱢᱚᱞᱞᱟᱨᱯᱩᱨ ᱫᱟᱨᱟᱱᱤ ᱫᱮᱵᱮᱱ ᱥᱤᱠᱷᱱᱟᱹᱛ ᱱᱤᱠᱮᱛᱚᱱ ᱟᱨ ᱢᱚᱞᱞᱟᱨᱯᱩᱨ ᱜᱟᱨᱞᱥ ᱦᱟᱭ ᱥᱠᱩᱞ ᱢᱚᱞᱞᱟᱨᱯᱩᱨ ᱨᱮ ᱧᱩᱛᱩᱢᱟᱱ ᱟᱥᱲᱟ ᱠᱟᱱᱟ᱾ ᱴᱩᱨᱠᱩ ᱦᱟᱸᱥᱫᱟ-ᱞᱚᱯᱥᱱᱟ ᱦᱮᱢᱨᱟᱢ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱢᱟᱞᱞᱟᱨᱯᱩᱨ ᱥᱩᱨ ᱨᱮ ᱢᱮᱱᱟᱜᱼᱟ᱾

ᱟᱭᱢᱟ ᱞᱮᱠᱟᱱ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨ ᱜᱚᱲᱚ ᱟᱥᱲᱟ, ᱛᱷᱟᱹᱯᱱᱤᱛ ᱟᱨ ᱜᱚᱱᱚᱴᱷᱚᱱ ᱠᱚ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱦᱚᱲ ᱠᱚᱣᱟᱜ ᱥᱮᱪᱮᱫ ᱟᱨ ᱜᱮᱭᱟᱱ ᱮᱢ ᱨᱮᱭ ᱠᱟᱹᱢᱤ ᱠᱟᱱᱟ᱾

ᱞᱟᱠᱪᱟᱨ

ᱦᱚᱲᱢᱚ ᱥᱟᱶᱟᱨ
ᱢᱚᱞᱞᱟᱨᱯᱩᱨ ᱨᱮ ᱢᱮᱱᱟᱜ ᱢᱚᱞᱞᱟᱨᱯᱩᱨ ᱟᱹᱛᱩ ᱦᱟᱥᱯᱟᱛᱟᱞ ᱨᱮ ᱓᱐ ᱜᱚᱴᱟᱝ ᱵᱮᱰ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱢᱚᱭᱩᱨᱮᱥᱣᱚᱨ ᱑ ᱥᱟᱶᱛᱟ ᱩᱛᱱᱟᱹᱣ ᱵᱞᱚᱠ ᱨᱮᱱᱟᱜ ᱢᱩᱬᱩᱛ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱦᱟᱥᱯᱟᱛᱟᱞ ᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ